Marians Rejevskis - Vikipēdija

# Marians Rejevskis

### Vikipēdijas raksts

Marians Ādams Rejevskis (Marian Adam Rejewski) (dzimis 1905.gada 16.augustā Brombergā, Vācijā (tagad Bidgošča, Polijā); miris 1980.gada 13.februārī Varšavā, Polijā) - poļu matemātiķis un kriptogrāfs. Vācu šifrēšanas mašīnas Enigma koda atšifrētājs, kas, pēc daudzu vēsturnieku domām, ietekmēja visu 2.pasaules kara gaitu.

Marians Rejevskis
Biuro Szyfrów,1932

#### [izmainīt šo sadaļu] Īsa biogrāfija

Studējis matemātiku Poznaņas universitātē. 1932.gadā Rejevskis iestājās darbā Polijas armijas ģenerālštāba kriptogrāfijas nodaļā - Biuro Szyfrów, un jau tā paša gada decembrī uzlauza Enigmas kodu.

Redzot 2.pasaules kara sākuma neizbēgamību, poļu ģenerālštābs 1939.gada 25.jūlijā nodod atšifrēšanas algoritmu angļu un franču izlūkdienestiem.

Sākoties 2.pasaules karam, 1939.gada septembrī Biuro Szyfrów tiek caur Rumāniju evakuēts uz Franciju. Kad arī Francija tiek okupēta, Rejevskis kādu laiku strādā Višī Francijas zonā, pēc tam franču Alžīrijā. Kad 1942.gadā Vācija okupē arī Višī zonu, Rejevskis dodas uz Spāniju, pēc tam caur Portugāli uz Lielbritāniju, kur iestājas Polijas armijā.

Pēc kara Rejevskis atgriežas Polijā pie sievas un bērniem un, bez īpašas slavas, strādā rūpnīcā par grāmatvedi.]

Saturs iegūts no "http://lv.wikipedia.org../../../m/a/r/Marians_Rejevskis_c7e8.html"

Kategorijas: Kriptogrāfi | Polijā dzimuši | Poļu matemātiķi

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- English
- Français
- עברית
- Nederlands
- Polski
- Português
- Slovenščina
- 中文